**REPUBLIKA HRVATSKA**

**SISAČKO-MOSLAVAČKA ŽUPANIJA**

**OPĆINA HRVATSKA DUBICA**

**Općinsko vijeće**

KLASA: 006-01/16-01/03

URBROJ: 2176/10-02-16-02

Hrv. Dubica, 15.12.2016.godine

Na temelju članka 35. Zakona o lokalnoj i područnoj (regionalnoj) samoupravi («Narodne novine« broj: 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13- pročišćeni tekst i 137/15.- ispr.), članka 7. stavka 2. Zakona o financiranju političkih aktivnosti i izborne promidžbe   („Narodne novine“ broj:  24/11, 61/11, 27/13, 2/14 i 96/16) članka 15. Statuta Općine Hrvatska Dubica («Službeni vjesnik« broj: 7/13) i članka 2. stavka 3. Odluke o financiranju političkih stranaka, te nezavisnih kandidata («Službeni vjesnik« broj: 44/11)Općinsko vijeće Općine Hrvatska Dubica, na sjednici održanoj **15**. **prosinca** **2016.godine**, donosi

# O D L U K U

# o raspoređivanju sredstava političkim strankama

i nositelju liste grupe birača

tijekom 2017. godine

Članak 1.

Uvidom u Izvješća Mandatnog povjerenstva utvrđuje se da u Općinskom vijeću Općine Hrvatska Dubica pojedina politička stranka i koalicija imaju sljedeći broj vijećnika:

- Hrvatska demokratska zajednica (HDZ) - pet vijećnika,

- Koalicija stranaka: Socijaldemokratska partija Hrvatske (SDP), Hrvatska narodna stranka – Liberalni demokrati (HNS), Stranka umirovljenika (SU) - dva vijećnika,

- Kandidacijska lista grupe birača nositelja Matije Reizovića - jednog vijećnika

- Samostalna demokratska srpska stranka (SDSS) – jednog vijećnika,

- Hrvatska seljačka stranka (HSS) – jednog vijećnika,

- Hrvatska čista stranka prava (HČSP) - jednog vijećnika.

Članak 2.

Temeljem utvrđenja iz članka 1. ove Odluke, za svakoga člana – vijećnika u Općinskom vijeću Općine Hrvatska Dubica, pojedinoj političkoj stranci/koaliciji/nositelju liste grupe birača, tijekom 2017. godine, odobrava se iznos od po 1.000,00 kuna.

Koaliciji stranaka: Socijaldemokratska partija Hrvatske (SDP), Hrvatska narodna stranka-Liberalni demokrati (HNS) i Stranka umirovljenika (SU) za članicu podzastupljenog spola (ženski) pripada dodatnih 10% iznosa, utvrđenog stavkom 1. ovoga članka, za jednog vijećnika što iznosi 100,00 kuna.

Članak 3.

Sredstva iz članka 2. ove Odluke doznačivat će se sukladno Odluci o financiranju političkih stranaka, te nezavisnih kandidata («Službeni vjesnik« broj: 44/11.).

Članak 4.

Ova Odluka objavit će se u «Službenom vjesniku«, službenom glasilu Općine Hrvatska Dubica, a stupa na snagu 01. siječnja 2017. godine.

P R E D S J E D N I K

Dario Abaza, mag.oec.