**REPUBLIKA HRVATSKA**

**SISAČKO-MOSLAVAČKA ŽUPANIJA**

**OPĆINA HRVATSKA DUBICA**

**Općinsko vijeće**

KLASA: 325-04/16-01/02

URBROJ: 2176/10-02-16-02

Hrvatska Dubica, 15.12.2016.godine

Na temelju članka 146. Zakona o izmjenama i dopunama Zakona o vodama („Narodne novine“ broj: 56/13), a vezano uz primjenu članka 23. stavak 3. Zakona o vodama („Narodne novine“ broj: 153/09, 63/11, 130/11, 56/13 i 14/14), članka 35. Zakona o lokalnoj i područnoj (regionalnoj) samoupravi («Narodne novine« broj: 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13 - pročišćeni tekst i 137/15- ispr.) i članka 15. Statuta Općine Hrvatska Dubica („Službeni vjesnik“ broj: 7/13) Općinsko vijeće Općine Hrvatska Dubica, na sjednici održanoj **15. prosinca 2016. godine**, donosi

O D L U K U

o prijenosu vlasništva komunalne vodne građevine

Članak 1.

Ovom Odlukom, a sukladno odredbi članka 23. stavak 3. Zakona o vodama („Narodne novine“ broj: 153/09, 63/11, 130/11, 56/13 i 14/14 - u nastavku: Zakon o vodama) kojom je utvrđeno da su komunalne vodne građevine javna dobra u javnoj uporabi i u vlasništvu su javnog isporučitelja vodnih usluga, Općina Hrvatska Dubica, kao dosadašnji vlasnik, bez naknade prenosi u vlasništvo društva VODOOPSKRBA d.o.o. za javnu vodoopskrbu i odvodnju, Petra Berislavića 39, Hrvatska Dubica (nadalje: Isporučitelj javne usluge) komunalnu vodnu građevinu – pročistač otpadnih voda u iznosu od 6.850.868,62 kuna.

Članak 2.

Komunalna vodna građevina, iz članka 1. ove Odluke, prenosi se u viđenom i zatečenom stanju na dan donošenja ove Odluke, u knjigovodstvenoj vrijednosti iste.

Članak 3.

Isporučitelj javne usluge upravlja i održava sustavom javne vodoopskrbe i javne odvodnje na području Općine Hrvatska Dubica.

Isporučitelj javne usluge dužan je komunalnu vodnu građevinu, prenesenu u vlasništvo, održavati, čuvati i koristiti za namjenu kojoj služi.

Članak 4.

Zadužuje se računovodstveni referent Općine Hrvatska Dubica da, u roku od 8 dana od stupanja na snagu ove Odluke, izvrši prijenos vlasništva i da, iz poslovne evidencije Općine Hrvatska Dubica, isknjiži komunalnu vodnu građevinu iz članka 1. ove Odluke.

Članak 5.

Isporučitelj javne usluge dužan je evidentirati komunalnu vodnu građevinu, iz članka 1. ove Odluke, u svojim poslovnim knjigama u roku od 8 dana od potpisa ugovora iz članka 7. ove Odluke.

Članak 6.

Komunalna vodna građevina, iz članka 1. ove Odluke, ne može se opteretiti založnim pravom niti biti predmetom ovrhe, ne može ulaziti u stečajnu ili likvidacijsku masu, te se, u slučaju stečaja ili likvidacije Isporučitelja javne usluge, ista izlučuje u vlasništvo Općine Hrvatska Dubica, koja je, u smislu članka 202. stavka 1. Zakona o vodama, njegov izravni osnivač i jedini vlasnik.

Članak 7.

Temeljem ove Odluke sklopit će se ugovor o prijenosu komunalne vodne građevine, iz članka 1. ove Odluke, na Isporučitelja javne usluge, s potrebnim tehničkim i financijskim određenjem komunalne vodne građevine.

Ugovor iz stavka 1. ovoga članka sklopit će općinski načelnik i Uprava – direktor Isporučitelja javne usluge odmah po stupanju na snagu ove Odluke.

Članak 8.

O postupku preuzimanja komunalne vodne građevine, iz članka 1. ove Odluke, sačinit će se primopredajni zapisnik.

Članak 9.

Ova Odluka stupa na snagu osmoga dana od dana objave u „Službenom vjesniku“, službenom glasilu Općine Hrvatska Dubica.

P R E D S J E D N I K

Dario Abaza, mag.oec.